**Príkazná zmluva**

uzatvorená podľa § 724 a nasl. zák. č. 40/1964 Zb. Občiansky zákonník

(ďalej len „Zmluva“)

medzi:

Príkazcom:

Meno a priezvisko: ............................

Dátum narodenia: ............................

Trvale bytom: ............................

(ďalej len „príkazca“)

a

Príkazníkom:

Meno a priezvisko: ............................

Dátum narodenia: ............................

Trvale bytom: ............................

Číslo účtu: .............................

(ďalej len „príkazník“)

(ďalej “príkazca” a “ príkazník” spolu ako “zmluvné strany”)

**Článok I.**

**Predmet zmluvy**

1. Predmetom tejto zmluvy je záväzok príkazníka obstarať pre príkazcu nasledovnú záležitosť: ................................................................................................................................................................................................................................................................................................................................................................................................................................................

(ďalej aj len „príkaz“).

**Článok II.**

**Lehota na vykonanie príkazu**

1. Zmluvné strany sa dohodli, že príkazník vykoná príkaz uvedený v čl. I bode 1 tejto zmluvy s ohľadom na náročnosť a rozsah príkazu najneskôr do: ...........................................

**Článok III.**

 **Odmena a platobné podmienky**

1. Príkazca sa zaväzuje za vykonanie príkazu uvedeného v čl. I bode 1 tejto zmluvy zaplatiť príkazníkovi odmenu vo výške ................................ eur (slovom: ............................... eur).
2. Zmluvné strany berú na vedomie, že príkazník má právo na odmenu podľa bodu 1 tohto článku zmluvy aj v prípade, ak sa výsledok príkazu nedostaví. To však neplatí, ak sa výsledok príkazu nedostavil v dôsledku porušenia povinnosti zo strany príkazníka.
3. Odmena je splatná v lehote 15 dní od uplynutia lehoty na vykonanie príkazu uvedenej v čl. II bode 1 tejto zmluvy.
4. Príkazca sa zaväzuje zaplatiť príkazníkovi odmenu na číslo účtu uvedenú v záhlaví tejto zmluvy. Odmena sa považuje za zaplatenú dňom pripísania finančných prostriedkov na účet príkazníka.

**Článok IV.**

**Náklady spojené s vykonaním príkazu**

1. Príkazca je povinný poskytnúť príkazníkovi popri odmene uvedenej v čl. III tejto zmluvy aj primerané prostriedky nevyhnutné na splnenie príkazu a nahradiť príkazníkovi potrebné a užitočné náklady vynaložené v súvislosti s vykonávaním príkazu, a to aj keď sa výsledok nedostavil. To však neplatí v prípade, ak sa výsledok príkazu nedostavil v dôsledku porušenia povinnosti zo strany príkazníka.
2. Zmluvné strany sa dohodli, že príkazca poskytne príkazníkovi na jeho žiadosť zálohu na prostriedky nevyhnutné na splnenie príkazu, a to v sume ..................... eur (slovom: ...................... eur), ktoré sa zaväzuje príkazca zaplatiť príkazníkovi v lehote ............... dní od uzatvorenia tejto zmluvy, a to bezhotovostne na účet príkazníka uvedený v tejto zmluve.
3. Zmluvné strany sa dohodli, že príkazca má právo všetky hotové výdavky a užitočné náklady vynaložené v súvislosti s vykonávaním príkazu vopred schváliť. Príkazník nemá právo požadovať náhradu týchto hotových výdavkov a nákladov v prípade, ak ich vynaloží bez schválenia príkazcu.
4. Príkazník sa zaväzuje riadne vyúčtovať všetky hotové výdavky a náklady spojené s vykonaním príkazu.
5. Príkazca sa zaväzuje nahradiť príkazníkovi hotové výdavky a náklady spojené s vyúčtovaním príkazu najneskôr do ........... dní od doručenia vyúčtovania príkazníkom, a to bezhotovostne na účet príkazníka uvedený v záhlaví tejto zmluvy.

**Článok V.**

**Práva a povinnosti zmluvných strán**

1. Príkazník je povinný konať pri plnení príkazu podľa svojich schopností a znalostí. Od príkazcových pokynov sa príkazník môže odchýliť len vtedy, ak je to nevyhnutné v záujme príkazcu a ak nemôže včas dostať jeho súhlas. V opačnom prípade zodpovedá za vzniknutú škodu.
2. Príkazník sa zaväzuje bez zbytočného odkladu upozorniť príkazcu na zrejme nesprávny pokyn. S plnením zrejme nesprávneho pokynu je oprávnený príkazník počkať až do doby, kým príkazca potvrdí príkazníkovi, že trvá na splnení tohto pokynu.
3. Príkazník je povinný vykonať príkaz osobne. Ak zverí vykonanie príkazu inému, zodpovedá, akoby príkaz vykonal sám.
4. Príkazník je povinný podať príkazcovi na jeho žiadosť všetky správy o postupe plnenia príkazu a previesť na príkazcu všetok úžitok z vykonaného príkazu.
5. Príkazník je povinný bez zbytočného odkladu po vykonaní príkazu predložiť príkazcovi vyúčtovanie.
6. Zmluvné strany sa dohodli, že príkazník má právo prerušiť vykonanie príkazu v prípade, ak sa príkazca dostane do omeškania so zaplatením nákladov nevyhnutných na splnenie príkazu uvedených v čl. IV tejto zmluvy, a to až do momentu zaplatenia týchto nákladov.

**Článok VI.**

**Oprávnenie konať za príkazcu**

1. Príkazník je oprávnený pri plnení príkazu konať za príkazcu v jeho mene. Za týmto účelom sa príkazca zaväzuje udeliť príkazníkovi písomné plnomocenstvo a príkazník sa zaväzuje toto plnemocenstvo prijať.
2. Plnomocenstvo udelené podľa bodu 1 tohto článku zmluvy zaniká spolu so zánikom tejto zmluvy podľa čl. VII tejto zmluvy, najneskôr však zaniká splnením príkazu.

**Článok VII.**

**Skončenie výpožičky a zánik zmluvy**

1. Táto zmluva zaniká splnením príkazu.
2. Príkazca je oprávnený jednostranne odvolať príkaz, a to aj bez uvedenia dôvodu. Je však povinný v takomto prípade zaplatiť príkazníkovi náklady, ktoré mu vznikli do odvolania príkazu, utrpenú škodu a aj časť odmeny, ktorá zodpovedá vykonanej práci.
3. Príkazník je oprávnený túto zmluvu písomne vypovedať, a to z akéhokoľvek dôvodu.
4. Výpovedná doba je ................ a začína plynúť dňom nasledujúcom po dni, v ktorom bola písomná výpoveď príkazníka doručená príkazcovi.

**Článok VIII.**

**Záverečné ustanovenia**

1. Táto zmluva je vyhotovená v dvoch exemplároch, z toho je jeden pre príkazcu a jeden pre príkazníka.
2. Právne vzťahy medzi zmluvnými stranami, ktoré nie sú upravené v zmluve, sa riadia zákonom č. 40/1964 Zb. Občiansky zákonník.
3. Zmluva sa môže meniť alebo doplňovať výlučne formou písomných a očíslovaných dodatkov odkazujúcich na túto zmluvu podpísaných obidvomi zmluvnými stranami.
4. Ak sa preukáže, že niektoré z ustanovení zmluvy (alebo jeho časť) je neplatné a/alebo neúčinné, takáto neplatnosť a/alebo neúčinnosť nemá za následok neplatnosť a/alebo neúčinnosť ďalších ustanovení zmluvy (alebo zostávajúcej časti dotknutého ustanovenia), alebo samotnej zmluvy. V takomto prípade sa obe zmluvné strany zaväzujú bez zbytočného odkladu nahradiť takéto ustanovenie (jeho časť) novým tak, aby bol zachovaný účel, sledovaný uzavretím zmluvy a dotknutým ustanovením.
5. Zmluvné strany prehlasujú, že sú plne spôsobilé na uzavretie tejto zmluvy. Pred podpisom tejto zmluvy si ju prečítali, obsahu porozumeli a plne s ním súhlasia. Na znak svojej vôle byť viazaní touto zmluvou ju vlastnoručne podpisujú.
6. Zmluvné strany prehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle, ani za nápadne nevýhodných podmienok.

|  |  |
| --- | --- |
| V ......................., dňa: ................... | V ......................., dňa: ................... |
| .......................................... | .......................................... |
| Príkazca  | Príkazník |